REBEL kollektiv

2η αγωνιστική παρέα με τον Ξενοφώντα
2018-09-30 12:00 - 15:00 (Europe/Helsinki) | Λιμνοπούλα, Λιμνοπούλα, Ιωάννινα, Epirus, Greece
Σαμμερ ιζ γκον για τα καλά… Κυριακή στις 12:00 έχει ματσάκι, έχει σουβλάκι, έχει μπυράκι. Μπι δεαρ για να καμαρώσουμε φθινοπωρινά παλτά.
υγ. Αν βρέχει πάλι εκεί θα ‘μαστε

2η αγωνιστική παρέα με τον Ξενοφώντα

Coctail Bar! one down,three to go
2018-09-29 20:00 - 23:30 | Κατάληψη Σαχίνη, ioannina, Greece
Coctail bar για δικαστικά έξοδα συντοφισσών απο την πόλη μας απο την Σεμπρεβίβα πολυθεματική πολιτική συλλογικότητα του α/α/α χώρου.
Σάββατο 29/09 στην ταράτσα της κατάληψης Σαχίνη 3
*σε περίπτωση κακοκαιρίας στο F451 (Τσακάλωφ 20,Άλσος).
”one down,three to go”
Μετά και την αθώωση του καταληψία της Acta et Verba στις 20 Σεπτέμβρη 2018, συνεχίζουμε ακάθεκτοι τους εναγκαλισμούς μας με την τυφλή κυρία με το ζύγι και την απαιτητική, σχεδόν χωρίς πάτο, τσέπη…
* 23 Οκτώβρη 2018 – Δίκη σε πρώτο βαθμό των 4 συντροφισσών που συμμετείχαν στην αντιφασιστική παρέμβαση της 21/02/2017 – εξ’ αναβολής
https://nopasaranioannina.wordpress.com/2017/03/07/%CE%B1%CE%BD%CF%84%CE%B9%CF%86%CE%B1%CF%83%CE%B9%CF%83%CF%84%CE%B9%CE%BA%CE%AE-%CE%B1%CE%BD%CF%84%CE%B9%CE%BA%CE%B1%CF%84%CE%B1%CF%83%CF%84%CE%B1%CE%BB%CF%84%CE%B9%CE%BA%CE%AE-%CE%B4%CE%B9%CE%B1%CE%B4/
* 6 Νοέμβρη 2018 – Δίκη σε πρώτο βαθμό των 2 συντρόφων που συνελήφθησαν σε συγκέντρωση αλληλεγγύης στον καταληψία που δικαζόταν για την εκκένωση της κατάληψης στέγης Acta et Verba – εξ’ αναβολής
https://actaverbasquat.wordpress.com/2016/10/17/%CE%B1%CE%BD%CE%B1%CE%BA%CE%BF%CE%AF%CE%BD%CF%89%CF%83%CE%B7-%CF%84%CF%89%CE%BD-%CE%BA%CE%B1%CF%84%CE%B1%CE%BB%CE%AE%CF%88%CE%B5%CF%89%CE%BD-%CF%83%CF%84%CE%AD%CE%B3%CE%B7%CF%82-acta-et-verba-%CE%BA/
* 6 Δεκέμβρη 2018 – Δίκη σε δεύτερο βαθμό του συντρόφου που κατηγορήθηκε για τη ρίψη αυγών και γιαουρτιών εις βάρος του περιφερειάρχη Καχριμάνη στις 03/07/2015 – εξ’ αναβολής
https://athens.indymedia.org/post/1546812/

12o Βαλκανικό Αναρχικό Φεστιβάλ Βιβλίου
2018-09-28 10:00 - 2018-09-30 17:00 | Novi Sad
Kοινή ανακοινωση των συμμετεχουσών και των συμμετεχόντων στο 12o Βαλκανικό Αναρχικό Φεστιβάλ Βιβλίου
Μεταξύ 28 και 30 Σεπτέμβρη 2018, πολλά άτομα και συλλογικότητες του αναρχικού και αντιεξουσιαστικού κινήματος από τα Βαλκάνια και όχι μόνον συγκεντρωθήκαμε στο Νόβι Σαντ για το 12ο Βαλκανικό Αναρχικό Φεστιβάλ Βιβλίου. Καθώς προερχόμαστε από όλα τα Βαλκάνια μιλούσαμε πολλές γλώσσες, μεταξύ των οποίων σερβοκροατικά, ουγγρικά, ρουμάνικα, σλοβένικα, μακεδόνικα, βουλγάρικα, αλβανικά, ελληνικά και άλλα. Παρά τις διαφορετικές μας προελεύσεις, η συνάντησή μας επιβεβαίωσε ότι η κοινή μας γλώσσα είναι αυτή του αγώνα και της αλληλεγγύης.
Κατά τη διάρκεια των ημερών της συνάντησής μας, μοιραστήκαμε πολλές εμπειρίες αγώνα, επικαιροποιήσαμε και ελέγξαμε τις αναλύσεις μας και διατυπώσαμε συγκεκριμένες προτάσεις για το μέλλον των αγώνων μας. Μέσα από αυτή τη διαδικασία μπορέσαμε να αναγνωρίσουμε ορισμένες σταθερές και κοινά σε όλη την περιοχή γνωρίσματα των πολιτικών στρατηγικών των άρχουσων τάξεων, οι οποίες, για ακόμη μια φορά, χρησιμοποιούν τον εθνικισμό προκειμένου να σπείρουν διαχωρισμούς και διαιρέσεις και να διευκολύνουν την επίθεση εναντίον των καταπιεσμένων. Ταυτόχρονα, δημιουργείται ένας ψευτο-αντίπαλός τους (ο λαϊκιστικός εθνικισμός), ο οποίος προσποιείται πως αντιτίθεται στις πραγματικά καταστρεπτικές επιπτώσεις της καπιταλιστικής επίθεσης, ενώ στην πραγματικότητα απλώς προσφέρει στο παγκόσμιο κεφάλαιο μια αιματηρή διέξοδο για την αναδιάρθρωσή του.
Όπως συμβαίνει συνήθως, ο εθνικισμός πηγαίνει χέρι-χέρι με τον μιλιταρισμό, τον θρησκευτικό σκοταδισμό και την πατριαρχία. Όλα αυτά είναι επίσης εμφανή στο νέο κύμα εντάσεων μεταξύ διαφόρων κρατικών δυνάμεων και στην άνοδο του λαϊκιστικού εθνικισμού, π.χ. μεταξύ Κοσόβου και Σερβίας, στη Μακεδονία και στην Ελλάδα, στη Βοσνία και Ερζεγοβίνη, στην Κροατία κλπ. Ως απάντηση σε αυτές τις διχαστικές προσπάθειες των κυρίαρχων τάξεων, διατυπώθηκε η επείγουσα αναγκαιότητα συντονισμένων δράσεων και μιας καμπάνιας εναντίον του εθνικισμού, του μιλιταρισμού και ενάντια σε κάθε είδους διαίρεση μεταξύ των καταπιεσμένων. Αυτά μπορούν να επιτευχθούν μόνο μέσω κοινής κινητοποίησης των κοινωνικών δυνάμεων. Μια από τις επόμενες σημαντικές στιγμές κατά τις οποίες μπορούμε να δράσουμε με συγκεκριμένο τρόπο προς αυτόν τον στόχο θα είναι η κινητοποίηση εναντίον του «Lukovmarch» στη Σόφια της Βουλγαρίας, τον Φλεβάρη του 2019. Οι συμμετέχουσες και οι συμμετέχοντες στο Βαλκανικό Αναρχικό Φεστιβάλ Βιβλίου εκφράζουμε την πλήρη υποστήριξή μας στην προγραμματισμένη αντι-πορεία και καλούμε όλες και όλους είτε να διαδηλώσουν στη Σόφια είτε να οργανώσουν τοπικές αντιεθνικιστικές δράσεις. Πέραν αυτών, τονίζουμε τόσο την αποφασιστικότητά μας να προστατεύσουμε τις δομές μας από τις φασιστικές επιθέσεις όσο και τη δέσμευσή μας ότι καμία επίθεση δεν θα μείνει αναπάντητη.
Παράλληλα με τα παραπάνω, αναγνωρίζουμε ότι η επέκταση του παγκόσμιου καπιταλισμού φτάνει στα όρια που θέτει το γεγονός ότι ζούμε σε έναν πεπερασμένο πλανήτη. Ο καπιταλισμός, προκειμένου να αντισταθμίσει αυτούς τους περιορισμούς, δεν διστάζει να καταφύγει σε φονικές μεθόδους ευθείας λεηλασίας και ακραίας εκμετάλλευσης, συνήθως και ολοένα και περισσότερο με τη μορφή της επίθεσης τόσο ενάντια στα δικαιώματα των εργαζομένων όσο και ενάντια στο περιβάλλον. Δεν είναι τυχαίο, λοιπόν, ότι και τα Βαλκάνια έχουν δει, τα τελευταία χρόνια, την έκρηξη πολλών αγώνων ενάντια στην καπιταλιστική λεηλασία της φύσης: στα χρυσορυχεία στη Χαλκιδική και στη Roşia Montană, τα μεγάλα υδροηλεκτρικά έργα σε ποτάμια των Βαλκανίων, όπως στη Stara Planina στη Σερβία ή Mura στη Σλοβενία και στη Valbona στην Αλβανία, η εξόρυξη υδρογονανθράκων με τη μέθοδο fracking στη Ρουμανία και στη Βουλγαρία, τα έργα εξόρυξης ορυκτών καυσίμων σε όλη την Ελλάδα και στις αποκαλούμενες αποκλειστικές οικονομικές ζώνες από τοπικές εταιρείες και ενεργειακούς γίγαντες, όπως η Repsol, η Total, η ExxonMobil και η Edison, για να αναφέρουμε μερικές μόνον περιπτώσεις. Τα παραπάνω αποτελούν χαρακτηριστικά παραδείγματα για το πώς ο εξορυκτισμός, υπό τη διεύθυνση κάποιων πολυεθνικών και με την κάλυψη των κρατικών κατασταλτικών και νομικών μηχανισμών, οικειοποιείται εκτάσεις στα Βαλκάνια, προσφέροντας ως αντάλλαγμα όχι μόνον ρύπανση, αλλά και καταστροφή των δικαιωμάτων των εργαζομένων και των κοινοτήτων.
Στην περιφέρεια του παγκόσμιου καπιταλιστικού συστήματος η λεηλασία και ο πόλεμος μετατρέπουν μεγάλα τμήματα του πληθυσμού σε μετανάστες και πρόσφυγες, μια διαδικασία που για εμάς, εδώ στα Βαλκάνια, δεν είναι ένα ζήτημα θεωρητικής ανάλυσης, αλλά και μια βιωμένη εμπειρία. Οι διαφορετικοί και ετερογενείς πληθυσμοί που αναζητούν έναν τόπο που να μπορούν να αποκαλέσουν «σπίτι», ώστε να ξαναφτιάξουν τη ζωή τους, μπαίνουν στο στόχαστρο του κεφάλαιου και των πολιτικών του δομών: το κεφάλαιο τους ενσωματώνει άμεσα στην καπιταλιστική οικονομία ως φθηνή εργασία, ενώ οι πολιτικές δομές τούς χρησιμοποιούν ως αποδιοπομπαίους τράγους για να δικαιολογήσουν την αύξηση του κοινωνικού ελέγχου πάνω σε όλο τον πληθυσμό, την επιτήρηση και την καταστολή των ανταγωνιστικών τμημάτων της κοινωνίας, ενισχύοντας τη λαϊκιστική (ακρο)δεξιά και υπονομεύοντας την αλληλεγγύη μεταξύ των καταπιεσμένων.
Τρία χρόνια μετά την προσωρινή διαρραγή του μηχανισμού της Ευρώπης-Φρούριου, όλο και περισσότεροι/ες ρίχνονται στις φυλακές επειδή τόλμησαν να αντισταθούν στο καθεστώς απανθρωποίησης στο οποίο υποβάλλονται. Περιπτώσεις όπως του Harmanli στη Βουλγαρία, της Μόριας στην Ελλάδα και του Röszke στην Ουγγαρία είναι απλά οι πιο γνωστές, καθώς καταδεικνύουν μια ευρύτερη διαδικασία καταστολής και ποινικοποίησης. Μέσα αυτής δεν στοχοποιούνται μόνον οι μετανάστες, αλλά και η ιδέα και η πρακτική της διεθνικής πολιτικής αλληλεγγύης. Τώρα που τα βαλκανικά και τα ευρωπαϊκά κράτη έχουν αποκαταστήσει σε μεγάλο βαθμό τον έλεγχο των συνόρων τους, χρησιμοποιούνται τα πιο σιωπηλά, αλλά ταυτόχρονα πιο θανατηφόρα εργαλεία ποινικοποίησης και ρατσισμού προκειμένου να ωθήσουν τους ανθρώπους στο περιθώριο, συχνά υποχρεώνοντάς τους στην παρανομία και στις πιο ακραίες μορφές εκμετάλλευσης. Αναγνωρίζουμε ως απόλυτα αναγκαίο τον αγώνα ενάντια στο καθεστώς εξαίρεσης που επιβάλλεται στους μετανάστες και τους πρόσφυγες, ενάντια στο απάνθρωπο ευρωπαϊκό καθεστώς των συνόρων και των στρατοπέδων συγκέντρωσης. Υποστηρίζουμε όλες τις δράσεις αλληλεγγύης ενάντια στην ποινικοποίηση της μετανάστευσης, ενάντια στα κέντρα κράτησης και στα «hot spots».
Το φετινό Βαλκανικό Αναρχικό Φεστιβάλ Βιβλίου φιλοξένησε επίσης μια συνάντηση συνδικαλιστικών πρωτοβουλιών βάσης από τα Βαλκάνια, κατά την οποία είχαμε την ευκαιρία να γνωρίσουμε τους πρόσφατους εργατικούς αγώνες στα ναυπηγεία στην Πούλα και τη Ριέκα την Κροατία, τους αγώνες των γυναικών στον υγειονομικό τομέα στο Κόσοβο, αγώνες σε αλυσίδες καφέ και σούπερ μάρκετ στην Ελλάδα, στον τομέα των logistics στη Βουλγαρία κλπ. Αναγνωρίζοντας τα κοινά σημεία των διαφόρων αγώνων και λαμβάνοντας, επιπλέον, υπόψη τη διασύνδεση του κεφαλαίου στα Βαλκάνια, συμφωνήθηκε η περαιτέρω ενίσχυση της αμοιβαίας υποστήριξης και ανταλλαγής πληροφοριών. Δημιουργήθηκε μια κοινή πλατφόρμα ανταλλαγής πληροφοριών και δρομολογήθηκαν συγκεκριμένα βήματα που ελπίζουμε να διευκολύνουν την αλληλεγγύη των εργαζομένων στα Βαλκάνια. Ο νέος δίαυλος επικοινωνίας θα διευκολύνει την αλληλεγγύη των εργαζομένων και θα επιτρέψει τον αποτελεσματικό συντονισμό άμεσων δράσεων στην περιοχή. Επιπλέον, οι αναρχοσυνδικαλιστικές και ριζοσπαστικές συνδικαλιστικές οργανώσεις βάσης που συναντήθηκαν επιβεβαίωσαν τη βούλησή τους να επικεντρωθούν στους αγώνες σε εργασιακούς χώρους, βοηθώντας τους εργαζόμενους να αυτο-οργανωθούν, προπαγανδίζοντας επιπλέον τη διεθνή ταξική πάλη στα Βαλκάνια.
Τέλος, αποφασίσαμε ότι το 13ο Βαλκανικό Αναρχικό Φεστιβάλ Βιβλίου θα πραγματοποιηθεί σε έναν χρόνο, στη Σόφια της Βουλγαρίας. Το εκεί αντιεξουσιαστικό και αναρχικό κίνημα θα συναντηθεί προκειμένου να δημιουργήσει έναν χώρο για τη συνέχιση των αγώνων μας αλλά και προκειμένου να τιμήσει τα 100 χρόνια από την ίδρυση της αναρχικής ομοσπονδίας στη Βουλγαρία.
Ενάντια στον εθνικισμό και τον καπιταλισμό,
για τα Βαλκάνια των αγώνων και της αλληλεγγύης!
Κανένα όνομα δεν μας χωρίζει, κανένα έθνος δεν μας ενώνει!
Συμμετέχουσες και συμμετέχοντες στο 12ο Βαλκανικό Αναρχικό Φεστιβάλ Βιβλίου,
Novi Sad, 30 Σεπτέμβρη 2018

PARTY OPEN Season
2018-09-15 23:00 - 2018-09-16 07:00 | Θεατρακι, ioannina, Greece
Η αυτοοργανωμένη αθλητική ομάδα ΑΠΕΙΘΑΡΧΟΣ ΙΩΑΝΝΙΝΩΝ διοργανώνει πάρτυ για την οικονομική ενίσχυση του συλλογου στο θεατράκι (σκάλα). Εκεί θα έχετε την δυνατότητα να γνωρίσετε τα καινούρια και τα παλιά παλτά της ομάδας, να γνωριστούμε με όποια-οιον θέλει, και να μας ρωτήσετε για να μάθετε περισσότερα για την ομάδα.
*σε περίπτωση βροχής στην κατάληψη αντιβίωση

PARTY στο θεατράκι από το σωματείο βάσης σερβιτόρων μαγείρων
2018-09-14 23:00 - 2018-09-15 07:00 | Θεατρακι, ioannina, Greece

ΕΝΑΡΞΗ ΠΡΟΕΤΟΙΜΑΣΙΑΣ 2018-2019
2018-09-04 17:45 - 22:00 | Λυμνοπούλα, ιωαννινα, Greece
Έναρξη προετοιμασίας απο την αυτοοργανωμένη αθλητική ομάδα Απείθαρχος Ιωαννίνων
https://apeitharxos1312.wordpress.com/10-%CE%BB%CF%8C%CE%B3%CE%BF%CE%B9-%CE%B1%CF%80%CE%B5%CE%B9%CE%B8%CE%B1%CF%81%CF%87%CE%AF%CE%B1%CF%82/

Taburo Bota live
2018-09-01 21:00 - 2018-09-02 01:00 | Skatepark, ioannina, Greece

Camping της ΕΣΕ Ιωαννίνων #3
2018-08-23 08:00 - 2018-08-27 17:00 | Σταυρολιμένα, Greece
Η ΕΣΕ Ιωαννίνων διοργανώνει για τρίτη χρονιά αναρχοσυνδικαλιστικό ελεύθερο camping στη παραλία του Σταυρολιμένα, ανάμεσα στην Πέρδικα Θεσπρωτίας και την Πάργα.
ΠΛΗΡΟΦΟΡΙΕΣ ΓΙΑ ΤΟ ΔΕΥΤΕΡΟ ΑΝΑΡΧΟΣΥΝΔΙΚΑΛΙΣΤΙΚΟ CAMPING ΤΗΣ ΕΣΕ ΙΩΑΝΝΙΝΩΝ
Η ΕΣΕ Ιωαννίνων διοργανώνει το τρίτο αναρχοσυνδικαλιστικό ελεύθερο camping! 4 ημέρες στη παραλία του Σταυρολιμένα, ανάμεσα στην Πέρδικα Θεσπρωτίας και την Πάργα. Μια ευκαιρία όχι μόνο να ξελαμπικάρουμε από την σύγχρονη εντατικοποίηση, αλλά και να γνωριστούμε, να συζητήσουμε και να ραδιουργήσουμε εναντία σε ένα σύστημα που μας κατατρώει.
Γιατί camping και μάλιστα ελεύθερο;
-Οι διακοπές δεν είναι μόνο χαλάρωση, είναι και διεκδίκηση. Το ελεύθερο camping είναι η επιλογή χιλιάδων εκμεταλλευομένων, που δεν επιθυμούν να κάνουν διακοπές με τον τρόπο που επιβάλλουν τα αφεντικά, που προσπαθούν οι διακοπές τους να γίνονται με όσο το δυνατόν λιγότερους όρους της αγοράς.
-Οι διακοπές σήμερα είναι ένα ακόμη εμπόρευμα, ένα μέσο να κερδοφορήσουν κάποιοι (ξενοδοχεία, εστίαση, εφοπλιστές), ένας τρόπος δηλαδή να ξαναγυρίσουν τα λιγοστά χρήματα των εργατών/ριων, σε όσους έτσι κι αλλιώς τους τα κλέβουν. Το ελεύθερο camping παραμένει μια έμπρακτη αμφισβήτηση αυτής της εμπορευματοποίησης. Είναι επιλογή των φτωχών, που το μεροκάματό τους δεν φτάνει ούτε για να ζήσουν, ούτε για να κάνουν διακοπές.
– Αυτοί που καταπατούν τους γιαλούς, που λεηλατούν τη φύση και καταστρέφουν το περιβάλλον, δεν είναι οι ελεύθεροι κατασκηνωτές. Είναι οι κάθε λογής επιχειρηματίες. Και είναι οι ίδιοι που έχουν το νόμο με το μέρος τους, που βάζουν τους μπάτσους να κόβουν πρόστιμα και να σέρνουν κόσμο στα δικαστήρια. Δεν θα τους κάνουμε το χατίρι.
-Το camping της ΕΣΕ, θα λειτουργήσει με αυτοργάνωση και αυτοδιαχείριση. Δεν θα περιφράξει κάποιο χώρο ούτε θα πάρει άδεια από κανένα θεσμικό όργανο ούτε φυσικά απαιτεί χρηματικό αντάλλαγμα για την συμμετοχή . Θα είναι ένα σημείο συνάντησης όσων τους ενώνει η αγάπη για τη φύση, η συνειδητοποιημένη κατασκήνωση και κυρίως ο αγώνας.
Στην διάρκεια του camping θα λειτούργει κουζίνα, καφενείο και bar. Είναι απαραίτητο να γνωρίζουμε από πριν πόσος κόσμος θα έρθει. Ακόμη και αν επιλέξεις να φτιάχνεις το δικό σου φαγητό καλό θα είναι να μας ενημερώσεις.
Για την επικοινωνία μαζί μας
Τηλεφώνησε ή στείλε mail εδώ μέχρι τις 16 Αυγούστου:
Τηλεφωνο επικοινωνίας : 6947501367
Email:eseioanninon@gmail.com
Πως θα έρθεις στον Σταυρολιμένα
Ένας ακόμη λόγος να επικοινωνήσεις μαζί μας, είναι για να σε κατατοπίσουμε για την πρόσβαση στην παραλία.
Τα δρομολόγια των ΚΤΕΛ είναι τα εξής:
Από Γιάννινα προς Πάργα: κάθε μέρα στις 8:30
Από Πάργα προς Γιάννινα: κάθε μέρα στις 19:00
Από Αθήνα προς Γιάννινα:
ΚAΘΗΜΕΡΙΝΑ
07:00(EXPRESS)(ΕΚΤΟΣ ΚΥΡΙΑΚΗΣ) -09:00- 11.00-13.00(ΕΧPRESS)-15.30(ΕΚΤΟΣ ΣΑΒΒΑΤΟΥ) – 18.00 -23.00
Από Γιάννινα προς Αθήνα:
ΚΑΘΗΜΕΡΙΝΑ
06:00(EXPRESS)(EKTOΣ ΚΥΡΙΑΚΗΣ) – 09:15-11:00-13:00(EXPRESS)-15:30-18:00-24.00
Από Θες/νικη προς Γιάννινα:
KAΘΗΜΕΡΙΝΑ (ΕΚΤΟΣ ΣΑΒΒΑΤΟΥ)
08.15- 11.30- 14.00- 15.45- 18.30 – 20.30
ΣΑΒΒΑΤΟ
08.15- 11.30- 14.00- 15.45 – 20.30
Από Γιάννινα προς Θες/νικη:
KAΘΗΜΕΡΙΝΑ( ΕΚΤΟΣ ΣΑΒΒΑΤΟ)
07.00- 11.30- 14.15- 16.00- 18.15- 20.30
ΣΑΒΒΑΤΟ
07.00- 11.30- 14.15- 16.00-20.30
Από Αθηνα προς Παργα:
ΚΑΘΗΜΕΡΙΝΑ
7:30-13:30-20:00
Από Πάργα προς Αθήνα:
ΚΑΘΗΜΕΡΙΝΑ
07:00-10:30-16:00
Τηλ. ΚΤΕΛ Ιωαννινων: 2651026286
Τηλ. ΚΤΕΛ Πρεβεζας: 26820 22213
Αν έχεις συνεννοηθεί μαζί μας θα βρισκόμαστε στην Πάργα με αυτοκίνητα τις ώρες άφιξης και αναχώρησης των λεωφορείων.
Τι να φέρεις μαζί σου
Σκηνή(αν δεν έχεις θα βολευτούμε), ατομικά σκεύη(πιατοποτηρομαχαιροκουταλοπηρουνο), χαρτί υγείας, προϊόντα ατομικής υγιεινής τα οποία καλό θα ήταν να είναι βιοδιασπώμενα, φακό οπωσδήποτε, επιτραπέζια παιχνίδια, μουσικό όργανο για το ξεδίπλωμα του ταλέντου σου, έντυπο κινηματικό υλικό από τον τόπο σου για να μοιραστούμε εμπειρίες.

Γλέντι με την κομπανία Γκιντίκι στο Αλσος
2018-07-27 21:00 - 2018-07-28 00:30 | Epirus
Γλέντι με κλαρίνα και βιολιά με την εκλεκτή κομπανία Γκιντίκι την Παρασκευή 27 Ιουλίου στο Αλσος Ιωαννίνων.
Το γλέντι διοργανώνεται με σκοπό την οικονομική ενίχυση για τα δικαστήρια συντρόφων από τα γιάννενα.

Τα έσοδα θα διατεθούν για τα δικαστικά έξοδα συντρόφων στη φθινοπωρινή τους διαδρομή στις αίθουσες του δικαστηρίου των Ιωαννίνων. Δεν μπορούμε παρά να σταθούμε αλληλέγγυοι/ες ακόμα μια φορά, να μην αφήσουμε κανέναν μόνο του και μόνη της. Ευχαριστούμε από καρδιάς τους Γκιντίκι, αφού χωρίς την στήριξη τους δεν θα συνέβαινε το παραδοσιακό γλέντι με ταξικό πρόσημο.

Λίγα λόγια για τις υποθέσεις:
* 17 Σεπτέμβρη 2018 – Δίκη σε πρώτο βαθμό του συντρόφου που συνελήφθη κατά την εκκένωση της κατάληψης στέγης Acta et Verba – εξ’ αναβολής.
https://actaverbasquat.wordpress.com/…/%CE%B1%CE%BD%CE%B1%…/
* 23 Οκτώβρη 2018 – Δίκη σε πρώτο βαθμό των 4 συντροφισσών που συμμετείχαν στην αντιφασιστική παρέμβαση της 21/02/2017 – εξ’ αναβολής
http://nopasaranioannina.wordpress.com/…/%CE%B1%CE%BD%CF%8…/
* 6 Νοέμβρη 2018 – Δίκη σε πρώτο βαθμό των 2 συντρόφων που συνελήφθησαν σε συγκέντρωση αλληλεγγύης στον καταληψία που δικαζόταν για την εκκένωση της κατάληψης στέγης Acta et Verba – εξ’ αναβολής
http://actaverbasquat.wordpress.com/…/e%ce%ba%ce%ba%ce%ad%…/
* 6 Δεκέμβρη 2018 – Δίκη σε δεύτερο βαθμό του συντρόφου που κατηγορήθηκε για τη ρίψη αυγών και γιαουρτιών εις βάρος του περιφερειάρχη Καχριμάνη στις 03/07/2015 – εξ’ αναβολής
http://athens.indymedia.org/post/1546812/

Δεκαήμερο Αγώνα Στις Σκουριές 27/7 - 5/8/2018
2018-07-27 08:00 - 2018-08-05 17:00 | Σκουριές, Greece
Παρασκευή 27/7, Ημέρα προετοιμασίας, Αφίξεις
Σάββατο 28/7, ώρα 13.00-21.00 4η Συνάντηση της Συνέλευσης Από Κοινού για την Αποανάπτυξη και
την Άμεση Δημοκρατία
Κυριακή 29/7, ώρα 10.00-19.00 Συνέχεια της συνέλευσης με ομιλίες, εισηγήσεις, συζητήσεις
ώρα 20.30 Προβολή Ταινίας Ussak θα ακολουθήσει συζήτηση με το σκηνοθέτη Κυριάκο Κατζουράκη
και την πρωταγωνίστρια Κάτια Γέρου
Δευτέρα 30/7, ώρα 11.00 – 14.00 SOLOΚΡΥΟ Θεατρικό εργαστήρι, Θέατρο του Καταπιεσμένου
Θέατρο Forum
ώρα 18.00 «Εξάρσεις Εξορυκτισμού και Ενεργειακή Φρενίτιδα» Συμμετέχουν οι: Πρωτοβουλία Αθήνας
ενάντια στις εξορύξεις Υδρογονανθράκων, SEMPRE VIVA Ιωαννίνων, Πρωτοβουλία Πολιτών
Ηπείρου ενάντια στις εξορύξεις Υδρογονανθράκων
ώρα 21.30 «Καθημερινές αντιστάσεις στην εξουσία» (ανατρεπτικές ταινίες μικρού
μήκους από όλον τον κόσμο), επιμέλεια Ernest Larsen και Sherry Millner
(Νέα Υόρκη)
Τρίτη 31/7, ώρα 11.00 – 14.00 SOLOΚΡΥΟ Θεατρικό εργαστήρι, Θέατρο του Καταπιεσμένου
Θέατρο Forum συνέχεια και λήξη του εργαστηρίου
ώρα 15.00-18.00 Συνέλευση Βουνού
ώρα 19.00 «Μικρά Υδροηλεκτρικά: Ο Θάνατος της Βιοποικιλότητας και των Ορεινών Τοπίων»
Συμμετέχουν οι:Οικοκοινωνική Δράση Κιλκίς και Συντονιστική Επιτροπή Ενάντια στα Υδροηλεκτρικά
στο Πάικο
Τετάρτη 1/8, ώρα 15.00-18.00 Συνέλευση Βουνού
ώρα 20.30 – 22.30 Προβολή ταινιών ZAD (zone à défendre) Ζώνη προς Υπεράσπιση,
Μία διαφορετική Ζωή είναι Εφικτή
Πέμπτη 2/8, ώρα 15.00-18.00 Συνέλευση Βουνού
ώρα 21:30 Χρήστος Δαλαμπίρας, Θωμάς Πέτρου Βραδυά με έντεχνη μουσική
Παρασκευή 3/8, ώρα 15.00-18.00 Συνέλευση Βουνού
ώρα 20.30 – 22.30 «Η κυβέρνηση των πραγμάτων, ένα εναλλακτικό μοντέλο διακυβέρνησης»
Παρουσίαση Διαδικτυακής Πλατφόρμας από τον εικαστικό Κωνσταντίνο Δουμπενίδη
Σάββατο 4/8, ώρα 15.00-18.00 Συνέλευση Βουνού
ώρα 20.30-22.30 «Πατριώτες της Μάνας Γης» Μουσικό σχήμα με Γκάιντες -ΔΡΥΣ
Κυριακή 5/8, ώρα 15.00-18.00 Συνέλευση Βουνού, λήξη Δεκαημέρου, Απολογισμός
ώρα 20.00-… DJ’s από Kocmoc Collective

Θεατρική παράσταση "Το φράκο" από τις "Τσιριτσαντσουλες"
2018-07-24 21:30 - 2018-07-25 23:30 | Αλσος, ioannina, Greece
Μονόπρακτη φάρσα βασισμένη στο έργο του Ντάριο Φο
«Ο γυμνός άντρας και ο άντρας με το φράκο»
Ένας σκουπιδιάρης βρίσκει στον κάδο του έναν άντρα γυμνό και προσφέρεται να τον βοηθήσει να γυρίσει σπίτι του. Τα πράγματα όμως δεν είναι τόσο απλά όσο δείχνουν εκ πρώτης όψεως.
Το μονόπρακτο έργο του Ντάριο Φο «Ο γυμνός άντρας και ο άντρας με το φράκο» αποτέλεσε μέρος της παράστασης «Κλέφτες, ανδρείκελα και γυμνές γυναίκες» που ανέβηκε το 1958 στο Πίκολο Τεάτρο του Μιλάνο, από το νέο τότε θίασο των Φο-Ράμε. Η γραφή των τεσσάρων μονόπρακτων της παράστασης, σε πρώτη ανάγνωση, ελάχιστα θυμίζει το φανερά στρατευμένο ύφος του Ντάριο Φο και της Φράνκα Ράμε που γνωρίζουμε στο μετά το ’68 έργο τους. Πρόκειται για τέσσερις φάρσες καταστάσεων με έντονες αναφορές στο θέατρο του παραλόγου και τον Μπέκετ. Ωστόσο, ξαναδιαβάζοντάς το αρχίζεις να αντιλαμβάνεσαι πως πίσω από κάθε σελίδα, κάθε ατάκα, κάθε κρυμμένο αυτοσχεδιασμό είναι πάντα αυτοί: Ο Φο και η Ράμε.
Ο ακατάπαυστος ρυθμός, οι ευφυέστατες κωμικές ατάκες, η συμμετοχή του κορμιού, ο οίστρος… και μετά αντιλαμβάνεσαι πως οι ήρωες δεν είναι ίδιοι με εκείνους του θεάτρου του παραλόγου. Οι παράλογες καταστάσεις προκύπτουν από τον παραλογισμό της ζωής όπως τη βιώνουμε καθημερινά και οι χαρακτήρες αγγίζουν περισσότερο τα στερεοτυπικά γνωρίσματα της κομέντια ντελ άρτε, παρότι είναι βγαλμένοι κατ’ ευθείαν από το σήμερα (αν και το έργο είναι γραμμένο το ’58). Κι όσο προχωράς στον κόσμο τους τόσο ξεπροβάλλει, όλο και πιο ανάγλυφα, η κοινωνική και ταξική ματιά δύο βαθιά πολιτικών ανθρώπων. Σε τελική ανάλυση, τα τέσσερα αυτά μονόπρακτα αποτελούν την απάντηση και το σχόλιό τους πάνω στη θεατρική τάση που είχε επηρεάσει την εποχή εκείνη όλη την Ευρώπη.
Εμείς βασιστήκαμε στο μονόπρακτο «Ο γυμνός άντρας και ο άντρας με το φράκο», ένα έργο που δεν έχει μεταφραστεί και παιχτεί στα ελληνικά. Το μεταφράσαμε, το διασκευάσαμε για να έρθει στα δικά μας μέτρα, το εμπλουτίσαμε με πρωτότυπα τραγούδια και χορογραφίες και το παρουσιάζουμε με τον τίτλο «Το φράκο».
Τσιριτσάντσουλες 2018
Παίζουν: Γιάννης Αδρίμης, Νίκος Σαρηγιάννης, Ντίνα Μαυρίδου, Μαρίνος Μουζάκης
Διασκευή, σκηνοθεσία, κοστούμια: Τσιριτσάντσουλες
Μετάφραση: Γιάννης Αδρίμης
Στίχοι: Νίκος Σαρηγιάννης
Μουσική: Μαρίνος Μουζάκης
Χορογραφίες: Ηρώ Κατσιφλώρου
Σκηνικό: Διονύσης Ματαράγκας
Κατασκευή σκηνικού: Κώστας Βαλατσός
Οργάνωση παραγωγής: Ντίνα Μαυρίδου
Παραγωγή: Τσιριτσάντσουλες 2018
Περισσότερα σχετικά με τις τσιριτσάντσουλες :
http://tsiritsantsoules.gr/%CF%84%CE%BF-%CE%B8%CE%AD%CE%B1%CF%84%CF%81%CE%BF-%CF%83%CF%84%CE%BF-%CE%B3%CF%8D%CF%88%CE%BF/

Μπισίνα Παρτυ!
2018-07-19 03:00 - 23:30 | Αλσος, ioannina, Greece
Το Μπισίνα Παρτυ επστρέφει στο ‘Αλσος! Βάλε μπαντόφλες, τσίμπα πετσέτα κιελα! Διαθέτουμε Πυρίτσες, Μποχίτο, Μπουγελόφατσες, Νερομπίστολα, Μπαρέα!

Belki Sibe - Maybe tomorrow
2018-07-12 20:00 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Πέμπτη 12 Ιουλίου στην κατάληψη “Αντιβίωση ” στις 20.00
Εκδήλωση για τον πόλεμο στην Συρία και την επανάσταση στη Ροζάβα .
Προβολή υλικού απο το ντοκυμαντέρ “Belki Sibe – Maybe tomorrow”
Ομιλία του σκηνοθέτη και ενός ακόμα συντρόφου απο το Διεθνές Τάγμα ελευθερίας
Συζήτηση για τον πόλεμο στη Συρία και την επανάσταση στη Ροζάβα

Hip hop live στο Skatepark
2018-07-01 16:00 - 23:30 | Skatepark, ioannina, Greece
Hip hop live στο Skatepark, την Κυριακή 1 Ιουλίου από τις 16.00!
Στο ίδιο σημείο,σε περίπτωση που επιθυμείτε να γίνετε μέλος της ομαδάρας μας ,θα υπάρχει κόσμος με τον οποίο θα μπορέσετε να έρθετε σε επαφή και να συζητήσετε ώστε να υπάρξει μια πρώτη γνωριμία με το εγχείρημα και τις λειτουργίες του!Σας περιμένουμε όλους και όλες!
Στο live θα παίξουν:
Σημάδι(Γιάννενα)
Κάρβουνα στη θράκκα(Γιάννενα)
Προμηθευτής(Αγρίνιο)
Ανασφάλεια(Αγρίνιο)
open mics για όποιον θέλει να χώσει τα κουπλέ του

Γιάννενα:2ο Ελευθεριακό Φεστιβάλ Βιβλίου,11 & 12 Ιούνη 2018, Άλσος
2018-06-11 18:00 - 2018-06-12 23:30 | Αλσος, ioannina, Greece
ΔΕΥΤΕΡΑ 11 ΙΟΥΝΙΟΥ 2018
18:00 βιβλιοπαρουσίαση – συζήτηση
«Βιασμός – Τύπος – Βιασμός από τον Τύπο», ομάδα τύπου «Σπίτι των Γυναικών»
επανέκδοση «Κινηματικό Αρχείο Ιωαννίνων», 2018 / πρωτότυπη έκδοση 1982

19:00 βιβλιοπαρουσίαση – συζήτηση
«Εξηγώντας την Αναρχία στον μπαμπά μου», Th.Déri & F. Dupuis-Déri εκδόσεις «Στάσει Εκπίπτοντες», 2017
21:00 παρουσίαση θεματικού ημερολογίου
«Μια άλλη ματιά στην ιστορία της πόλης των Ιωαννίνων: από όταν ο ελληνικός στρατός την κατέκτησε το 1913 μέχρι και το “Νέον Κράτος” του Μεταξά»
Αυτοδιαχειριζόμενος Κοινωνικός Χώρος Ιωαννίνων, 2018
ΤΡΙΤΗ 12 ΙΟΥΝΙΟΥ 2018
18:00 βιβλιοπαρουσίαση – συζήτηση
«Πρώιμη αναρχική σκέψη στον ελλαδικό χώρο. Τα πρώτα κείμενα, οι πρώτοι στοχαστές», συλλογικό
Εκδόσεις «Opportuna», 2018
20:00 εκδήλωση
«Μάης 1968», συζήτηση με τους Tomás Ibáñez, Jean-Pierre Duteuil και την Claire Auzias
22:30 acoustic hip hop live
Σημάδι Μένος & WD30

elehttp://libo-i.gr/?fbclid=IwAR0yMyc0jfneZpKW8AtUG-PpiWrLe-4owH2TD5r5BSM7xGonr_Z9kBdBtjg

4,5,6 πολλά κινηματικά τυπογραφεία…
2018-06-09 21:00 - 2018-06-10 01:00 | Κατάληψη Σαχίνη, ioannina, Greece
Εκδήλωση οικονομικής ενίσχυσης της Αυτοοργανωμένης ΤΥΠογραφικής Ομάδας Ιωαννίνων “Titivillus”

Χοροεσπερίδα Οικονομικής Ενίσχυσης: Ευθανασία στο Μίκη
2018-06-02 23:00 - 2018-06-03 07:00 | Θεατρακι, ioannina, Greece
Χοροεσπερίδα Οικονομικής Ενίσχυσης: Ευθανασία στο Μίκη
ΕΞΟΡΙΣΤΟΙ ΜΑΚΡΟΝΗΣΟΥ, ΓΥΑΡΟΥ, ΑΪ-ΣΤΡΑΤΗ
ΣΥΛΛΟΓΟΣ ΣΥΓΓΕΝΩΝ ΕΚΤΕΛΕΣΘΕΝΤΩΝ ΚΑΙΣΑΡΙΑΝΗΣ
ΣΥΝΔΕΣΜΟΣ ΑΝΤΑΡΤΩΝ ΤΑΞΙΚΗΣ ΑΝΤΙΣΤΑΣΗΣ
_________________________________________
ΧΟΡΟΕΣΠΕΡΙΔΑ ΟΙΚΟΝΟΜΙΚΗΣ ΕΝΙΣΧΥΣΗΣ
ΥΣΤΕΡΩΝ ΙΑΤΡΙΚΩΝ & ΜΕΤΑΦΟΡΙΚΩΝ ΕΞΟΔΩΝ
ΤΟΥ ΕΘΝΙΚΟΥ ΜΟΥΣΙΚΟΣΥΝΘΕΤΗ
ΜΙΚΗ ΘΕΟΔΩΡΑΚΗ
Βάσει των άρθρων υπ΄άριθμόν 293 ολλανδικού ποινικού κώδικα περί «Ανθρωποκτονίας με Συναίνεση» και υπ΄άριθμόν 294 περί «Υπο-βοηθούμενης Αυτοκτονίας» και του νόμου «Για τον Έλεγχο της Θανάτωσης κατ΄Απαίτηση» της 1ης Απριλίου 2002, προβλέπεται η Ευθανασία επί ολλανδικού εδάφους.
ΟΛΟΙ ΜΑΖΙ ΜΠΟΡΟΥΜΕ
Είμαστε 2, είμαστε 3, είμαστε 1013 κι όλοι μαζί μπορούμε να βοήθησουμε τον πρώην σύντροφο να τραβήξει την ανηφόρα προς Ολλανδία μεριά, συγκεντρώνοντας το κάτωθι ποσό: 3.000€ ιατρικά έξοδα ευθανασίας, 56,82€ αεροπορικό αλέ χωρίς ρετούρ με Transavia από Ελ. Βενιζέλος σε Schiphol, 3,60€ εισιτήριο αστικού, 1,80€ εσπρεσσάκι της παρηγοριάς, 30€ λοιπά έξοδα.
ΕΥΘΑΝΑΣΙΑ ΣΤΟ ΜΙΚΗ
ΤΟ ΚΥΚΝΕΙΟ ΑΣΜΑ ΘΑ ΑΠΕΥΘΥΝΟΥΝ:
ο Σάκης Ρουβάς, ο γυιός του Μητσοτάκη, ο πατέρας του Αλέξανδρου, ο εκδότης του Ιανού, ο Μαύρος Πιτ, η Ζωντανοίνα, το 9ο Χελιδόνι, ο Zorba the Greek, η Minnie Mouse, ο μητροπολίτης Θεσ/νίκης, ο Ηλίας Σκουπιδιάρης
*** Δυστυχώς δε θα παρευρεθεί το Γελαστό Παιδί
ΣΑΒΒΑΤΟ 02/06/2018 23:00 ΘΕΑΤΡΑΚΙ ΣΚΑΛΑΣ
σε περίπτωση βροχής στην κατάληψη Αντιβίωση
ΑΝΑΞΙΟΣ ΕΣΤΙ

Party 31.5 στο θεατράκι
2018-05-31 23:00 - 2018-06-01 07:00 | Θεατρακι, ioannina, Greece

2η συνάντηση Audiobooks
2018-05-29 19:30 - 21:30 | F451, Τσακάλωφ 10, Ιωάννινα, Epirus, 45221, Greece
Κάλεσμα για δημιουργία ηχητικών βιβλίων
Όταν η πρόσβαση στη γνώση, τον πολιτισμό και κάθε πτυχή της παιδείας, δεν είναι ισότιμη,είναι ξεκάθαρη η περιθωριοποίηση σε βαρος συγκεκριμένων κοινωνικών ομάδων. Πιο συγκεκριμένα,
όσον έχει να κάνει με άτομα που αντιμετωπίζουν δυσκολίες όρασης, παρατηρείται απουσία δομών, όπως ηχητικά βιβλία (audiobooks) κλπ.Η απάντηση στην έλειψη αυτή, από εμάς, είναι να καλέσουμε
κόσμο που θέλει να προσφέρει, ή που έχει έστω την “ανάγκη” να μοιραστεί την αγάπη του για τονκόσμο του βιβλίου, με όσους στερούνται τούτης της δυνατότητας.
Αυτό, ώστε να ηχογραφήσουμε όλα εκείνα τα βιβλία που θα έπρεπε ήδη να διατίθενται σε ηχητική μορφή, ή που θα θέλαμε, απλά, εμείς, να διατεθούν. Η θεωρια από την πράξη απέχει αρκετά, μα αυτή η απόσταση μειώνεται οταν υπάρχει η όρεξη και η υποδομή. Το REBEL kollektiv διαθέτει αυτή την υποδομή για χρήση της κι ελπίζουμε να διαθέσουμε, μαζί με άλλους, την απαραίτητη όρεξη, ούτως ώστε, η απόσταση αυτή να μηδενιστεί.
Σας καλούμε, λοιπόν, τη Τρίτη 29 Μάη, στις 19:30 στο F451 (Τσακάλωφ 20, Άλσος) την δεύτερη συνάντηση μας και με κεντρικό θέμα “παιδικό παραμύθι” & αναγνώσεις για παιδιά!

Πάρτυ ΕΣΕ στο θεατράκι από την ΕΣΕ Ιωαννίνων
2018-05-18 23:00 - 2018-05-19 07:00 | Θεατρακι, ioannina, Greece

1η Συνάντηση για τη δημιουργία δομής AudioBooks
2018-05-14 19:00 - 23:00 | F451, Τσακάλωφ 10, Ιωάννινα, Epirus, 45221, Greece
Κάλεσμα για δημιουργία ηχητικών βιβλίων
Όταν η πρόσβαση στη γνώση, τον πολιτισμό και κάθε πτυχή της παιδείας, δεν είναι ισότιμη,είναι ξεκάθαρη η περιθωριοποίηση σε βαρος συγκεκριμένων κοινωνικών ομάδων. Πιο συγκεκριμένα,
όσον έχει να κάνει με άτομα που αντιμετωπίζουν δυσκολίες όρασης, παρατηρείται απουσία δομών, όπως ηχητικά βιβλία (audiobooks) κλπ.Η απάντηση στην έλειψη αυτή, από εμάς, είναι να καλέσουμε
κόσμο που θέλει να προσφέρει, ή που έχει έστω την “ανάγκη” να μοιραστεί την αγάπη του για τονκόσμο του βιβλίου, με όσους στερούνται τούτης της δυνατότητας.
Αυτό, ώστε να ηχογραφήσουμε όλα εκείνα τα βιβλία που θα έπρεπε ήδη να διατίθενται σε ηχητική μορφή, ή που θα θέλαμε, απλά, εμείς, να διατεθούν. Η θεωρια από την πράξη απέχει αρκετά, μα αυτή η απόσταση μειώνεται οταν υπάρχει η όρεξη και η υποδομή. Το REBEL kollektiv διαθέτει αυτή την υποδομή για χρήση της κι ελπίζουμε να διαθέσουμε, μαζί με άλλους, την απαραίτητη όρεξη, ούτως ώστε, η απόσταση αυτή να μηδενιστεί.
Σας καλούμε, λοιπόν, τη Δευτέρα 14 Μάη, στις 19:00 (7η απογευματινή) στο F451 (Τσακάλωφ 20, Άλσος)
για μια πρώτη κουβέντα!

Προβολή της ταινίας “Ο ΒΑΣΙΛΙΑΣ” (2002, ελληνική παραγωγή)
2018-05-11 21:30 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Μεθαύριο Παρασκευή στην κατάληψη αντιβίωση
Προβολή της ταινίας “Ο ΒΑΣΙΛΙΑΣ” (2002, ελληνική παραγωγή)

Προβολή της ταινίας “Ο ΒΑΣΙΛΙΑΣ” (2002, ελληνική παραγωγή)

Cinema De Apeitharxos
2018-05-04 20:30 - 23:30 | Ακοιχι
Μπορεί το πρωτάθλημα να τελείωσε, αλλά ο Απείθαρχος συνεχίζει με προβολές ταινιών. Αφήνουμε την ποδοσφαιρική μας ένδυση στην άκρη και φοράμε τα ρούχα του σινεμά. Οι μπάρες δημητριακών και οι ηλεκτρολύτες δίνουν τη θέση τους στα pop-corn και στις… μπύρες. Οι ταινίες που θα προβάλουμε θα έχουν έντονο το αθλητικό και το πολιτικό στοιχείο. Με το πέρας των ταινιών θα ακολουθεί χαλαρή κουβεντούλα πάνω στο περιεχόμενο των ταινιών. Σας περιμένουμε στον Αυτοδιαχειριζόμενο Κοινωνικό Χώρο Ιωαννίνων, που βρίσκεται στην πλατεία Νεομάρτυρος 5, κάτω από το δημοτικό ωδείο. Θα υπάρχει και υλικό της ομάδας. Ξεκινάμε με το » The Damned United».

Μουσικό αφιέρωμα Johny Cash φυλακές, Αμερικάνοι Μουσικοί
2018-05-03 19:00 - 2018-05-04 01:00 | F451, Τσακάλωφ 10, Ιωάννινα, Epirus, 45221, Greece
Μουσική βραδιά για την οικονομική στήριξη του κινηματικού αρχείου ιωαννίνων με σκοπό στο επόμενο χρονικό διάστημα της δημιουργίας έκδοσης πάνω στο θέμα.

NORMA live at ΑΚοιΧΙ, Ioannina, 27/4/2018 (by REBEL Kollektiv)
2018-04-27 21:00 - 2018-04-28 01:00 | Ακοιχι
Oι NORMA the band επιστρέφουν στα Γιάννενα, στον ΑΚοιΧΙ, την Παρασκευή 27 Απριλίου, special guest: Γιώργος Παπαθανασίου(Διοργάνωση: REBEL Kollektiv)!
Έναν από τους σκοπούς του REBEL kollektiv, αποτελεί η ανάδειξη ομάδων και σχημάτων που επιθυμούν να εκφραστούν δια μέσω της τέχνης τους. Με τα άτομα αυτά επιδιώκουμε τη σύμπραξη, μέσα από συζητήσεις και κοινές δράσεις, προκειμένου να συμβάλουμε σε μια διαφορετική προσέγγιση στην πολιτιστική ζωή. To REBEL kollektiv, κατόπιν της απόπειρας να διαδώσει την “Soundsystem” κουλτούρα στα Ιωάννινα, συνεχίζει τη μουσική του αναζήτηση, αυτή τη φορά με τους NORMA, μια από τις πιο ιστορικές μπάντες της πόλης των Ιωαννίνων.
Oι NORMA, η ελληνόφωνη ροκ μπάντα από τα Γιάννενα, μετά από περίπου ένα χρόνο απουσίας από τις ζωντανές εμφανίσεις και λίγο πριν την επερχόμενη κυκλοφορία του επετειακού ντοκιμαντέρ για τα 10 χρόνια της μπάντας, βγαίνουν ξανά στο δρόμο στα πλαίσια του «10 Years Beyond Normal» micro tour!
Ανεβαίνουν στο πάλκο και ερμηνεύουν ζωντανά τις πιο σημαντικές στιγμές της δισκογραφίας τους (Βόρεια και Δυτικά, Εναντίον, Δικαιο..σήψη, O tempora, o mores, Άσμα ΙΙΙ / Μυστικά), καθώς και επιλεγμένα κομμάτια της ελληνικής ροκ σκηνής.
Με σημαντικές αλλαγές και προσθήκες στη σκηνική τους παρουσία και τις ενορχηστρώσεις των τραγουδιών, οι NORMA παρουσιάζουν ένα δυνατό συναυλιακό ξέσπασμα γεμάτο ενέργεια και ρυθμό, που δεν πρέπει να χάσετε!
To «10 Years Beyond Normal» micro tour επιστρέφει στα Γιάννενα, όπου οι NORMA εμφανίζονται στον ΑΚοιΧΙ (πλ. Νεομάρτυρος Ιωάννη, έναντι Δημοτικού Ωδείου) την Παρασκευή 27 Απριλίου. Διοργάνωση: REBEL Kollektiv.
Τη συναυλία θα ανοίξει ο Γιώργος Παπαθανασίου, με ακουστικές εκτελέσεις κομματιών από την προσωπική του δισκογραφία.
Οι πόρτες ανοίγουν στις 21:00.
Το live αρχίζει στις 22:00.
Η είσοδος είναι ελεύθερη.
Τα έσοδα της συναυλίας θα διατεθούν για τη δημιουργία του studio του REBEL Kollektiv
NORMA the band
Οι NORMA είναι η ελληνόφωνη ροκ μπάντα με έδρα τα Ιωάννινα. Δημιουργήθηκε το καλοκαίρι του 2006.
Tο 2007 κυκλοφόρησαν σε ερασιτεχνική παραγωγή το ομώνυμο demo τους, αποτελούμενο από 5 κομμάτια. Το τραγούδι «Άνθος Ορεινό» επιλέχθηκε και κυκλοφορεί από το 2009 στην πανελλήνια συλλογή ανεξάρτητων συγκροτημάτων της LYRA και του 902FM («Unsigned United»).
Το Φεβρουάριο του 2010, κυκλοφόρησαν την πρώτη τους δισκογραφική δουλειά με τίτλο «ΒΟΡΕΙΑ ΚΑΙ ΔΥΤΙΚΑ» μέσω της ανεξάρτητης εταιρίας “Rana Records”, με επιμέλεια παραγωγής από το Nikodemos T.
Tον Οκτώβριο του 2011 κυκλοφόρησε ο δεύτερος δίσκος των NORMA με τίτλο «ΕΝΑΝΤΙΟΝ», σε παραγωγή των NORMA και Nikodemos T., επίσης από τη “Rana Records”.
Από τον πρώτο τους δίσκο έχουν κυκλοφορήσει 2 video clip στα τραγούδια «Βόρεια Και Δυτικά» και «Παραίσθηση» σε σκηνοθεσία του Μενέλαου Συκοβέλη και 2 remix (Μ.Α.D Deejays) στα τραγούδια «Βόρεια Και Δυτικά» και «Λάθος Στιγμές».
Το Δεκέμβριο του 2012 κυκλοφόρησε το 3ο video clip στο κομμάτι «Όταν η Μάχη Ξεσπάσει» από το δίσκο «ΕΝΑΝΤΙΟΝ» σε σκηνοθεσία του Μενέλαου Συκοβέλη.
Το Φεβρουάριο του 2013, οι NORMA κυκλοφόρησαν το τραγούδι – digital single με τίτλο «ΔΙΚΑΙΟ..ΣΗΨΗ», σε παραγωγή των NORMA και του Nikodemos T.
Τον Απρίλιο του 2015 οι NORMA κυκλοφόρησαν τον τρίτο τους δίσκο με τίτλο «O TEMPORA, O MORES» από την ανεξάρτητη εταιρία Noisyland Recordings σε παραγωγή των NORMA και του Πάνου Παπακώστα (Noisyπ).
Στο δίσκο «O TEMPORA, O MORES» συμμετέχει ο Θάνος Ανεστόπουλος, τραγουδιστής του θρυλικού συγκροτήματος «Διάφανα Κρίνα», ερμηνεύοντας το τραγούδι «Αρνηθείς» σε απόδοση στίχων του Κ.Π. Καβάφη. Οι NORMA έχουν συνεργαστεί αρκετές φορές και επί σκηνής με το Θάνο Ανεστόπουλο σε ένα αφιέρωμα στα τραγούδια των Διάφανων Κρίνων.
Τον Οκτώβριο του 2016 κυκλοφόρησαν το EP τους με τίτλο «ΑΣΜΑ ΙΙΙ / ΜΥΣΤΙΚΑ» που συμπληρώνει και ολοκληρώνει την αισθητική και τη θεματολογία του “O TEMPORA, O MORES”. Περιλαμβάνει το τραγούδι «ΑΣΜΑ ΙΙΙ», μια ολοκαίνουρια σύνθεση των NORMA, καθώς και το τραγούδι «ΜΥΣΤΙΚΑ», μια διασκευή στο γνωστό και αγαπημένο τραγούδι των DE FACTO «Όλης της γης τα μυστικά», προσαρμοσμένο στον χαρακτηριστικό ήχο της μπάντας. Το EP (2016) «ΑΣΜΑ ΙΙΙ / ΜΥΣΤΙΚΑ» κυκλοφορεί από την ανεξάρτητη εταιρία Noisyland Recordings σε παραγωγή των NORMA και του Πάνου Παπακώστα (Noisyπ).
Το music video του τραγουδιού «ΑΣΜΑ ΙΙΙ» που κυκλοφόρησε τον Οκτώβριο του 2016 βιντεογράφησε ο Κώστας Μανταλιάς.
Στις 27 Δεκεμβρίου του 2016 οι NORMA γιόρτασαν τα 10 τους χρόνια σε μια επετειακή οπτικοακουστική παράσταση που διοργάνωσε η μπάντα στο «Θέατρο Έκφραση» στα Ιωάννινα. Η συναυλία ηχογραφήθηκε ζωντανά και βιντεοσκοπήθηκε και στο επόμενο χρονικό διάστημα θα κυκλοφορήσει ένα documentary film για τα 10 χρόνια της μπάντας σε σκηνοθεσία του Αναστάση Παπαγγέλη. Κομμάτι της αναμενόμενης αυτής δουλειάς αποτελεί και το live video του τραγουδιού «ΑΡΝΗΘΕΙΣ» που κυκλοφορεί από το Μάιο του 2017.
Στα πλαίσια της συμπλήρωσης των 10 χρόνων των NORMA κυκλοφόρησε από την μπάντα ένα συλλεκτικό επετειακό χειροποίητο package σε 100 αριθμημένα κομμάτια, που περιλαμβάνει ολόκληρη τη δισκογραφία τους σε 4 CDs, 4 Card Postals με φωτογραφίες από τις ισάριθμες περιόδους της μπάντας με το αντίστοιχο line up, καθώς και το συλλεκτικό αυτοκόλλητο των 10 χρόνων, με την επιμέλεια του Διογένη Χαντζόπουλου.
Η μουσική των NORMA ακούγεται και «κατεβαίνει» από τους επίσημους ιστότοπους της μπάντας (normatheband.gr / normatheband.bandcamp.com) καθώς και από όλα τα διαδικτυακά καταστήματα (itunes, spotify, amazon, cdbaby κλπ). Σε φυσική μορφή κυκλοφορεί σε CDs και διατίθεται από την ίδια την μπάντα, στα lives των NORMA καθώς και σε επιλεγμένα σημεία.
Πλήρες και αναλυτικό βιογραφικό των NORMA μπορείτε να βρείτε στο link:
http://elliniko-greek-rock.blogspot.gr/search/label/NORMA%20the%20band
Οι NORMA είναι:
ΘΟΔΩΡΗΣ ΤΣΙΡΩΝΗΣ – ΚΙΘΑΡΕΣ – ΦΩΝΗ
ΓΕΩΡΓΙΑ ΜΑΝΤΖΙΟΥ – ΜΠΑΣΟ
ΚΩΣΤΑΣ ΜΠΕΛΛΟΣ – ΚΙΘΑΡΕΣ, ΦΩΝΗΤΙΚΑ, SAMPLES, ELECTRONICS
ΣΤΕΦΑΝΟΣ ΧΡΗΣΤΙΔΗΣ – ΚΙΘΑΡΕΣ
ΧΡΗΣΤΟΣ ΠΑΠΑΓΙΑΝΝΟΠΟΥΛΟΣ – ΤΥΜΠΑΝΑ
Contact & info:
normatheband.gr
normatheband.bandcamp.com
facebook.com/NORMA the band
youtube.com/NormaTheBand
soundcloud.com/norma-the-band

Self-service καφενείο οικονομικής ενίσχυσης
2018-04-26 15:00 - 23:30 | Ακοιχι
Το Σωματείο Βάσης Σερβιτόρων – Μαγείρων Ιωαννίνων διοργανώνει self-service καφενείο οικονομικής ενίσχυσης, την Πέμπτη 26/04 από τις 15.00 στον Αυτοδιαχειριζόμενο ΚΟΙνωνικό Χώρο Ιωαννίνων.

Εκδήλωση - συζήτηση: Η διαχρονικότητα του ελληνικού επεκτατισμού
2018-04-25 18:00 - 23:30 | Αίθουσα Περιφέρειας, Στοά Σάρκα, 2ος όροφος
Τετάρτη 25 Απριλίου 2018 στις 6 μ.μ.
Αίθουσα Περιφέρειας, Στοά Σάρκα, 2ος όροφος

Ομιλητές:
Παντελής Πουλιόπουλος, εκδότης περιοδικού “Κόκκινος Καβαλάρης”
Χρήστος Καραγιάννης, συγγραφέας “Η ιστορία ενός στρατιώτη, 1918-1922”
Ένωση Παλαιών Πολεμιστών – τομέας Αφιόν Καραχισάρ

Πολιτική Εκδήλωση: Ο πόλεμος στην ανατολική Βοσνία 1992-1995 και οι ελληνικές βλέψεις στα βαλκάνια
2018-04-21 07:30 - 23:30 | F451, Τσακάλωφ 10, Ιωάννινα, Epirus, 45221, Greece
Τα «βιβλία ανομίας» διοργανώνουν Πολιτική Εκδήλωση: Ο πόλεμος στην ανατολική βοσνία 1992-1995 και οι ελληνικές βλέψεις στα βαλκάνια

Λίγα λόγια για την έκδοση από την παρουσίαση των antifa*scripta στην ιστοσελίδα τους:

“Πολιτική Εκδήλωση με αφορμή την έκδοση «Ασφαλής Περιοχή Γκοράζντε»

To Ασφαλής Περιοχή Γκοράζντε είναι ένα κόμικ. Και υποτίθεται πως τα κόμικ δεν πρέπει να τα παίρνουμε στα σοβαρά.
Όμως το Ασφαλής Περιοχή Γκοράζντε μιλάει για μια ιστορία που στα μέρη μας πρέπει να παραμείνει αόρατη. Την ιστορία ενός πολέμου που διεξήχθη λίγα χρόνια πριν και λίγα χιλιόμετρα μακριά, την ιστορία του αιματοκυλίσματος της Βοσνίας από τους Σέρβους Τσέτνικ. Μια ιστορία που εδώ δεν κάνει να ειπωθεί, καθώς αφορά ένα σκοτεινό κεφάλαιο της ελληνικής κοινωνίας και της ελληνικής εξωτερικής πολιτικής. Μια ιστορία ενός από τα μεγαλύτερα εγκλήματα του 20ού αιώνα.
Αυτό το έγκλημα αφορά κι εμάς. Αφορά την εμπλοκή του ελληνικού κράτους στο βαλκανικό σφαγείο, τις ιμπεριαλιστικές του βλέψεις και τα σχέδια του στις πλάτες των Βόσνιων προλετάριων. Αφορά τον κανιβαλισμό της ελληνικής κοινωνίας, τα μακεδονικά συλλαλητήρια και τον νέο ελληνικό φασισμό.
Τόσο η ελληνική κοινωνία, όσο και το ελληνικό κράτος μπορεί να παριστάνει όσο θέλει ότι έχει ξεχάσει τα όσα έκανε στο γιουγκοσλαβικό εμφύλιο. Μπορεί να παριστάνει όσο θέλει ότι έχει σκοπό να «κάνει την αυτοκριτική της και να διερευνήσει τη συνενοχή της».[1] Η πραγματικότητα παραμένει ότι η στήριξη προς τους Σέρβους φασίστες δεν ήταν ούτε κάποιο λάθος, ούτε κάποια παρεξήγηση. Ήταν κρατική πολιτική και μάλιστα με την πλήρη συναίνεση του εθνικού κορμού. Στην καρδιά της υπήρχαν οι ελληνικές βλέψεις προς το νεόκοπο κράτος της Μακεδονίας.
Είναι γι’ αυτό που στην Ελλάδα των ‘90s οι Σέρβοι Τσέτνικ είχαν γίνει «Orthodox Brothers» και οι Σέρβοι σφαγείς είχαν γίνει celebrities. Είναι για αυτό που ο Κάρατζιτς επισκέφτηκε την Ελλάδα και προς τιμήν του οργανώθηκε εκδήλωση στο κατάμεστο ΣΕΦ, όπου ήταν παρόν όλο το πολιτικό φάσμα, από την άκρα (ο θεός να την κάνει) αριστερά μέχρι την άκρα δεξιά.
Είναι γι’ αυτό που διοργανώθηκαν τα πολυπληθή μακεδονικά συλλαλητήρια. Εκεί ο τότε δήμαρχος Θεσσαλονίκης Ντίνος Κοσμόπουλος, με φωνή Αδόλφου Χίτλερ, υπερθεμάτιζε για τα
«εθνικά μας δίκια». Στο φόντο πετούσαν Σινούκ, κι ο δήμαρχος έλεγε ότι «είμαστε πυλώνας σταθερότητας και ειρήνης στην περιοχή».
Είναι για αυτό που ο Διοικητής της Ελληνικής Εθελοντικής Φρουράς (των Ελλήνων παραστρατιωτικών που πολέμησαν πλάι στους Σέρβους φασίστες) έλεγε ότι «ακόμα και κόβοντας τα Σκόπια μπορείτε να υπολογίζετε σε μας» και ο μεταφραστής του, ο πράκτορας Άρης Μουσιώνης[2]χαμογελούσε ένοχα.
Αυτά και άλλα πολλά έκανε τότε το ελληνικό κράτος. Οπότε όσο κι αν παριστάνει το θλιμμένο για τα όσα συντελέστηκαν τότε, όσο κι αν μιλάει για «αυτοκριτική», δεν έχει καμία σημασία. Γιατί τα σχέδιά του για τη Μακεδονία μπορεί να έχουν μπει πλέον στον πάγο, αλλά αυτό δε σημαίνει ότι το κεφάλαιο «Βαλκάνια» έχει κλείσει οριστικά. Ούτε ότι οι καιροί μας είναι πιο ήρεμοι. Το αντίθετο. Σήμερα, οι ορέξεις του ελληνικού κράτους έχουν χτυπήσει κόκκινο. Τα θερμά επεισόδια στο Αιγαίο δίνουν και παίρνουν, η «τουρκική προκλητικότητα» έχει ξεπεράσει στο δημόσιο λόγο ακόμα και τον «τρισκατάρατο Σόιμπλε», και από τις οθόνες της TV μιλούν καθημερινά όλοι οι πράκτορες της χώρας.
Ας θυμηθούμε λοιπόν αυτή την (όχι και τόσο) παλιά ιστορία· είναι πολύ πιθανόν να τη θυμηθούμε με το στανιό στο άμεσο μέλλον.”

[1] Ξένια Κουναλάκη, Σρεμπρένιτσα και Ελλάδα, Καθημερινή, 23/11/2017

[2] Ιδρυτής της M.K.O. «Εταιρία Ελληνοσερβικής Φιλίας» η οποία «χρηματοδοτείτο κατά 75% από το Υπ. Εξ.» (άραγε το υπόλοιπο 25% από πού ήταν;) και γενικός μεταφραστής του ελληνοσερβικού διαλόγου (οι δουλειές για τους πράκτορες που ήξεραν σέρβικα πρέπει να είχαν ανοίξει για τα καλά στα ‘90s). Μετέπειτα έγινε βουλευτής με το ΠΑ.ΣΟ.Κ., μέλος των Γιατρών του Κόσμου, διοικητής της Α’ Υγειονομικής Περιφέρειας Αττικής, και πολλά άλλα από τα πόστα που αναλαμβάνει ένας πράκτορας.

Ελευθεριακό εργαστήρι Fahrenheit 451 – Tσακάλωφ 20, Άλσος

Saturday, 21 April, 2018 – 19:30

year:

2018

Soundsystem Culture, vol.2
2018-04-20 19:00 - 2018-04-21 02:00 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Έρχονται από την Κέρκυρα, για να συνδράμουν με τη σειρά τους στη διάδοση της “Soundsystem” κουλτούρας στα Ιωάννινα!
Την Παρασκευή 20 Απριλίου και ώρα 21:00 (9η βραδινή), στην κατάληψη αντιβίωση, θα πραγματοποιηθεί session-party από τη WADADA Family!
(Τα έσοδα της εκδήλωσης θα διατεθούν για την κατασκευή στούντιο του REBEL kollektiv)

Πανελλήνια συνάντηση αυτοοργανωμένων ραδιοφώνων
2018-04-20 08:00 - 2018-04-22 17:00 | Epirus
